Ġrajjiet it-Tieni Gwerra Dinjija Ġrajjiet Storiċi dwar minn liema sitwazzjonijiet il-belt Senglea u l-Festa ta' Marija Bambina għaddew fl-1943. kitba tas-Sur Rvan Il-ħajja kien għad fadlilha biex tiġi għan-normal għax il-biża' ta' l-attakki kien għadu hemm. Għalhekk b'rabta ma' dan, fil-bidu tas-sena 1943, il-gvern ħallas lill-knisja parrokkjali ta' l-Isla, biex ikunu jistgħu jintużaw xi oqbra fil-knisja. Kien ser ikun użu proviżorju għal żmien il- gwerra biss. Meta l-Kapitlu tal-Bażilika Itaqa' fid-Dar ta' San Ġużepp, fid-19 ta' Jannar, 1943, ma sarux elezzjonijiet bħalma s-soltu kien jiġri kull sentejn. Ġew sempliċement ikkonfermati dawk li kien hemm għal sentejn oħra. riet il-Kan. Emanuel Brincat flimkien mar-Re Ġorġ VI għaddejjin minn Triq iż-Żewġ Mini nhar l-20 ta' Ġunju 1943. f'idejn l-Alleati, ma kien għad fadal l-ebda tama ghall- Ġermanja. L-aħbar f'Malta ntlaqgħat bil-ferħ u bid-daqq tal-baned. Ma kienx hemm ħlief ħames attakki mill-ajru fi Frar ta' l-1943, Il-bastimenti tal-gwerra bdew jidħlu fil- portijiet mingħajr diffikultajiet. Madanakollu, l-gwerra ħraxet f'postijiet oħra, bħalma ġara fl-Italja. Malta saret gżira li fiha ġew kwantità ta' bastimenti f'kull port tagħha, biex minn fuqhom jittajru l-ajruplani ħalli jkunu jistgħu jattakkaw artijiet oħra. Fl-20 ta' Ġunju, 1943, ġiet mogħtija aħbar li ma stennewhiex. Ir-Re Ġorġ VI kien ser jidħol dak in-nhar stess bil-baħar għal żjara qasira f'Malta. Huwa daħal fuq bastiment navali ta' l-Ingilterra, bl-isem ta' H.M.S. Aurora. Fid-djarju tiegħu ir-Re Ġorġ VI kiteb hekk: ' Mill- knisja parrokkjali ta' l-Isla, ma fadalx ħlief il-qoxra ta' barra. Jiena ltqajt mar-Reverendu Kanonku Arċipriet Emanuel Brincat, li għamel kull ma seta' għan-nies tal- parroċċa tiegħu. Il-parti l-kbira ta' dawk li jiddependu minnu issa evakwaw rulihom mill-post, għax ma jistgħux jgħixu hemm. Imma tmenin biss mietu'. L-Arċipriet Brincat kien jaf minn ġurnata qabel li r-Re Ġorġ VI kien ser iżur l-Isla. Imma kien obbligat iżomm sigriet. Huwa rrakkonta kif ir-Re Ġorġ VI ġie milqugħ mill-Awtoritajiet tat-Tarzna u mill-ħaddiema. Kiteb ukoll kif iltaqa' miegħu ħdejn id-daħla li tagħti għat-terrazza tat-Tarzna. Ir-Re Ġorġ VI mexa ma' l-Arċipriet, b'ħafna nies miegħu tul it-toroq, fosthom Triq il-Vitorja, Triq Sant'Anna u Triq San Pietru u San Pawl. Ir-Re tefa' ħarsa ta' niket fuq il- bini mġarraf bil-konsegwenzi tal-gwerra li ħakmet lil Malta, speċjalment lill-Isla matul dawk is-snin. L- Arċipriet, fi Triq il-Vitorja għamel kelmtejn qosra ta' tislima lir-Re. Fost l-oħrajn, hu wera x-xewqa li r-Re ma jinsiex lil din il-belt ta' l-Isla, li ġarrbet ħafna ħsarat kbar bla ma qatt ċediet quddiem l-għadu. Imbagħad, l-Arċipriet u l-poplu wasslu lir-Re sax-Xatt, minn fejn hu tela' fuq il-barkun li kien jistennieh biex jieħdu f'postijiet oħrajn. Ir-radju Ingliż B.B.C. semma' l-kelmtejn ta' l-Arċipriet, u qal li l-kelmtejn tiegħu kien b'ingliż imkisser. Kulħadd iddispjaċieh għal dak il-kumment. Il-Gvernatur Gort wera d-dispjaċir tiegħu għax rah kumment inġust. Wara dan, ir-radju ingliż skuża ruħu għall-kumment imxandar minnu stess. Il-Kulleġġ tal-Kappillani, f'ittra mibgħuta nhar id- 9 ta' Lulju, 1943, wera simpatija ma' l-Arċipriet Brincat. L-istess dispjaċir intwera bil-fomm mill-Kanonċi ta' l- Isla, waqt il-laqgħa kapitulari tas-26 ta' Lulju ta' dik is- sena. Xi Ingliżi f'Malta fissrulu li ma ridux joffenduh meta r-radju qal dawk il-kelmiet, għax hi drawwa ta' l-Ingliżi li lil-lingwa tagħhom jarawha qed titkisser xi ftit meta jitkellmuha l-barranin. L-istatwa tal-Bambina lura lejn l-Isla Malli Sqallija waqgħet f'idejn l-Alleati, l-importanza ta' Malta kienet spiċċat għax ma kien hemm l-ebda possibiltà li l-qawwiet ta' l-Axis jagħlqu t-triq ta' l-Alleati, meta dawn riedu jaqsmu l-Mediterran. Malli dan il-fatt waqqaf l-attakki fuq Malta, il-gżira strieħet. Imma fl- ewwel xhur tal-1943, il-faxxiżmu kien għad fadallu biex iċedi. Fl-Isla, l-Arċipriet Emanuel Brincat beda jagħmel jerġgħu lura għan-normal. Fis-sena 1901, fil-knisja antika ta' San Ġiljan kienet twaqqfet il-Lega tal-Qalb ta' Ġesu', li kienet għall-ħaddiema tat-Tarzna. Il-festa li kienu jagħmlu ġiet sospiża minħabba l-gwerra. Fl-1943, kien hemm ix-xewqa li l-festa ssir fit-Tarzna, imma billi l- Awtoritajiet ma tawx il-permess, fit-2 ta' Lulju, il- ħaddiema tlaqqgħu taħt il-mina ta' Bormla, u l-funzjoni saritilhom hemm mill-Arċipriet Brincat. Fis-26 ta' Lulju, 1943, waqt laqgħa kapitulari f'Dar San Ġużepp, li hemm ġewwa Santa Venera, ittieħdet id- deċiżjoni li l-festa tal-Bambina ssir fl-Isla, fil-knisja tal- Potto Salvo, magħrufa aktar sew bħala l-knisja ta' San Filippu. Iddiskutew dwar jekk kellhomx jieħdu l-Bambina lura lejn l-Isla. Imma dak in-nhar, ma waslu għall-ebda konklużjoni. L-Arċipriet Brincat, fil-laqgħa kapitulari tat- 30 ta' Awissu, kien deċiż li jieħu l-istatwa tal-Bambina lejn l-Isla, tkun xi tkun id-deċiżjoni tal-Kapitlu. Għalhekk, għall-ewwel, lanqas biss ma kienu ser jivvutaw; imma mbagħad ivvutaw favur it-trasport. L-Arċipriet kien ser jara kienx possibbli li l-Bambina jeħduha sal-knisja parrokkjali,u minn hemm, isir it-trasport lejn il-knisja ta' San Filippu. Is-Sengleani mxerrdin ma' Malta għamlu ġabriet għal din il-festa. Nafu fost l-oħrajn, bil-ġabriet li saru f'Birkirkara, fiż-Żejtun, fil-Mosta, f'Ħal Lija, f'Raħal Ġdid, f'Ħaż Żebbuġ, u fir-Rabat. Magħhom jiżdiedu dawk ta' l-Isla u tal-ħaddiema tat-Tarzna. L-istatwa tal-Bambina ġiet trasportata lejn l-Isla mis- suldati tal-K.O.M.R. F'dak iż-żmien, mhux biss il-knisja parrokkjali imma wkoll is-sagristija kienu fi stat ħażin ħafna. Il-Bambina tqiegħdet f'dik il-parti tas-sagristija fejn kien hemm l-istatwa tat-Trinità. Il-Kanonku Dun Ġorġ ka ko pċiE iż Il-purċissjoni bl-istatwa ta' Marija Bambina għaddejja minn Triq il-Vitorja fit-8 ta' Settembru, 1943. Lejliet il-festa, il-Bambina ttieħdet proċessjonalment lejn il-knisja ta' San Filippu. Fil-qrib tal-knisja, ġiet armata l-istatwa ta' Malta Rebbieħa. Il-purċissjoni bil-Bambina lejn San Filippu tmexxiet mill-Isqof Senglean Emanuel Galea. Tul il-lejl, bejn is-7 u t-8 ta' Settembru, instemgħu jittajru l-ajruplani tal-għadu. Imma ma ġara xejn, għax l-ajruplani baqgħu sejrin. Wara dak il-biża' kollu, il-ġurnata tat-8 ta' Settembru sebħet b'xemx tiddi. Kollox kien b'solennità daqs li kieku l-gwerra kienet spiċċat. Sar pontifikal mill- Isqof Emanuel Galea bil-parteċipazzjoni tal-Kapitlu tal- Bażilika. Is-Senglean Patri Bonaventura Fiorini niseġ il- paniġierku, filwaqt li s-surmast Francesco Diacono mexxa l-mużika ta' jum il-festa. Daqqew il-baned Queen's Own ta' l-Isla, De Paule ta' Raħal Ġdid, Beland taż-Żejtun u Maria Mater Gratiae ta' Ħaż Żabbar. Id-Dipartiment tax- xogħlijiet pubbliċi kkopera billi għamel passaġġ qalb il- ħerba tal-ġebel tad-djar imġarrfa, ħalli l-purċissjoni tkun tista' tgħaddi mingħajr xkiel. Ġew folol kbar għal dik il- purċissjoni bl-istatwa għażiża u devota ta' Marija Bambina. Kellu jkun dak in-nhar li bosta Sengleani kellhom jaraw lil xulxin, peress li ħafna minnhom evakwaw f'postijiet oħra madwar Malta malli bdiet il- gwerra. Dak in-nhar, bosta bkew quddiem il-ħerba ta' darhom. Imma l-purċissjoni bil-Bambina, kienet bħal ftit ħin ta' faraġ malli raw ħierġa minn San Filippu, l-istatwa għażiża ta' Marija Bambina. Imbagħad, l-entużjażmu wasal fl-aqwa tiegħu meta, waqt li l-Bambina kienet għaddejja mix-Xatt, l-Armiral Soprintendent tat-Tarzna wassal nota lill-Arċipriet Brincat u nfurmah li l-Italja, propju f'dik il-ġurnata tat-8 ta' Settembru, ċediet mingħajr ebda kondizzjoni, l-istess Armiral stqarr li kien bħal rigal kbir għal Malta li dan ġara fl-okkażjoni tal-festa tat-Twelid ta' Marija, ġurnata msejħa aktar bħala Jum il-Vitorja. L- aħbar xterdet ukoll b' mikrofoni minn fuq il-frejgati navali. Għalhekk l-aħħar parti tal-purċissjoni, qalb il-bini mwaqqa' ta' l-Isla, kienet bħall-pellegrinaġġ ta' radd il- ħajr. Għal min kien għadu ma semax, l-Arċipriet Emanuel Brincat, minn San Filippu, kif daħlet il-purċissjoni bl- istatwa ta' Marija Bambina, wassal dik l-aħbar ta' ferħ,u malajr xterdet ma' Malta kollha. Fi tmiem iċ-ċelebrazzjoni ewkaristika wara d-dħul tal-purċissjoni, tkanta t-Te Deum bħala ringrazzjament lil Alla, talli Malta rebħet it-tieni Grupp Dileżtżtamti Dehra ta' l-arloġġ li baqa' sħili wara li ġġarrfet l-iskola primarja tal-Gvern wara attakk mill-ajru fuq l-'Mlustrious' nhar is-16 ta' Jannar 1941. assedju tagħha, f'dik il-ġurnata storika u għażiża tat- Tmienja ta' Settembru, 1943. L-ISLA fi Ġrajjiet il-Bażilka Santwarju ta' Marija Bambina - L-Aħħar Mitejn Sena ( Vol. Dehra tal-bini mġarraf fix-Xatt fejn illum hemm l-Ospizju Sant'Anna fl- 1942.